[image: CD COLOR 2016 ]
Parlamentul României
Camera Deputaţilor
Comisia pentru muncă şi protecţie socială

	Bucureşti,
	3 aprilie 2023

	Nr.
	4c-9/91



	
Către
BIROUL PERMANENT AL CAMEREI DEPUTAŢILOR



Vă înaintăm, alăturat, raportul asupra proiectului de Lege pentru completarea art.9 din Legea nr.466/2004 privind Statutul asistentului social, trimis Comisiei pentru muncă şi protecţie socială, cu adresa 
nr. PLx 27/2023 din 1 februarie 2023, pentru dezbatere şi examinare în fond.


PREŞEDINTE,
Adrian Solomon

	4c-9/91


	
R A P O R T
asupra proiectului de Lege pentru completarea art.9 din Legea nr.466/2004 privind Statutul asistentului social


În temeiul art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială a fost sesizată, prin adresa nr. PLx 27/2023 din 1 februarie 2023, cu dezbaterea pe fond, a proiectului de Lege pentru completarea art.9 din Legea nr.466/2004 privind Statutul asistentului social.

Proiectul de lege are ca obiect de reglementare completarea art.9 din Legea nr.466/2004 cu un nou alineat, alin.(41), urmărindu-se ca perioada în care titularul cu drept de liberă practică al cabinetului individual de asistenţă socială a furnizat servicii specifice, să fie asimilată vechimii în muncă, fără a fi luată în considerare perioada în care acesta a avut suspendat avizul de exercitare a profesiei.

La întocmirea prezentului raport, comisia a avut în vedere:
· avizul favorabil al Consiliului Legislativ (nr.1256/16.11.2022)
· avizul favorabil al Consiliului Economic şi Social (nr.6974/08.11.2022)
· avizul favorabil al Comisiei juridice, de disciplină şi imunităţi 
(nr.4c-13/58/6.03.2023)
· avizul favorabil al Comisiei pentru drepturile omului, culte şi problemele minorităţilor naţionale (nr.4c-6/53/08.02.2023)
· avizul favorabil al Comisiei pentru egalitatea de şanse pentru femei şi bărbaţi (nr.4c-20/87/28.02.2023)
· punctul de vedere, favorabil, al Guvernului (nr.3044/16.03.2023).

La dezbaterile care au avut loc în şedinţa comisiei din 28 martie 2023 au participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare:
· dl Florin - Sergiu Dobrescu, Secretar de Stat Ministerul Muncii și Solidarității Sociale;
· dl Eduard Corjescu, director, Ministerul Muncii și Solidarității Sociale.

[bookmark: _Hlk102993541]La lucrări au participat deputaţii, membri ai comisiei, conform listei de prezenţă.
Raportul comisiei a fost adoptat cu unanimitate de voturi.

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

Proiectul de lege a fost adoptat de Senat, în calitate de primă Cameră sesizată, în şedinţa din 21 decembrie 2022.

[bookmark: _Hlk102993122][bookmark: _Hlk102993674]Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare.

În urma finalizării dezbaterilor asupra proiectului de lege şi a documentelor conexe, membrii comisiei au hotărât să propună plenului Camerei Deputaţilor adoptarea proiectului de lege cu amendamente, redate în anexa care face parte integrantă din prezentul raport.


	PREŞEDINTE,			SECRETAR,
	Adrian Solomon 		Dan-Constantin Şlincu 







Şef birou Lidia Vlădescu

[bookmark: _Hlk102993386][bookmark: _Hlk102993576]Întocmit, 
[bookmark: _Hlk102994064][bookmark: _Hlk102993688]Consilier parlamentar Sorina Szabo

ANEXA 

AMENDAMENTE ADMISE

În urma dezbaterilor, Comisia a hotărât aprobarea proiectului de lege cu următoarele amendamente:


	Nr. crt.
	Text
act normativ de bază
	Text adoptat de Senat
	Text propus de comisie
(autor amendament)
	Motivare

	1. 
	
__
	
Titlul legii

Lege pentru completarea art.9 din Legea nr.466/2004 privind Statutul asistentului social

	
Nemodificat 
	

	2. 
	
__
	
Articol unic. - La articolul 9 din Legea nr.466/2004 privind Statutul asistentului social, publicată în Monitorul Oficial al României, Partea I, nr.1088 din 23 noiembrie 2004, cu modificările ulterioare, după alineatul (4) se introduce un nou alineat, alin.(41), cu următorul cuprins:

	
Articol unic. - La articolul 9 din Legea nr.466/2004 privind Statutul asistentului social, publicată în Monitorul Oficial al României, Partea I, nr.1088 din 23 noiembrie 2004, cu modificările ulterioare, după alineatul (4) se introduc două noi alineate, alin.(41) şi (42), cu următorul cuprins:

	






Pentru respectarea exigențelor impuse de normele de tehnică legislativă.





	3. 
	
Art. 9, alineat nou

	
„(41) Perioada în care titularul cu drept de liberă practică al cabinetului individual de asistenţă socială a furnizat servicii de asistenţă socială potrivit prezentei legi este asimilată vechimii în muncă, fără a fi luată în considerare perioada în care acesta a avut suspendat avizul de exercitare a profesiei, cu îndeplinirea cumulativă a următoarelor condiţii:

a) serviciile de asistenţă socială furnizate au produs venituri nete în anul de referinţă a căror valoare este cel puţin egală cu nivelul a 12 salarii de bază minime brute pe ţară garantate în plată stabilite potrivit legii în anul respectiv;

b) a achitat contribuţiile datorate bugetului asigurărilor sociale de stat, aferente perioadei prevăzute la lit.a).”
	
„(41) Perioada în care titularii cu drept de liberă practică organizați conform dispoziţiilor alin.(2) au furnizat servicii de asistență socială potrivit prezentei legi constituie vechime în muncă și în specialitate, cu excepția perioadei în care aceștia au avut suspendat avizul de exercitare a profesiei, cu îndeplinirea cumulativă a următoarelor condiții:

a) serviciile de asistență socială furnizate au produs, în anul supus asimilării vechimii în muncă, venituri nete a căror valoare este cel puțin egală cu de 12 ori cuantumul salariului minim brut pe țară garantat în plată stabilit, potrivit legii, pentru anul respectiv;
b) a achitat contribuțiile datorate bugetului asigurărilor sociale de stat, aferente perioadei prevăzute la lit.a).

(42) Dovada îndeplinirii condițiilor de natură financiară prevăzute la alin.(41) se face cu următoarele documente:
a) declarațiile privind obligațiile de plată a contribuțiilor sociale, impozitului pe venit şi evidența nominală a persoanelor asigurate, conform dispoziţiilor Ordinului nr.165/7/1272/456 din 2023 al preşedintelui Agenţiei Naţionale de Administrare Fiscală, al preşedintelui Casei Naţionale de Pensii Publice, al preşedintelui Casei Naţionale de Asigurări de Sănătate şi al preşedintelui Agenţiei Naţionale pentru Ocuparea Forţei de Muncă pentru aprobarea modelului, conţinutului, modalităţii de depunere şi de gestionare a "Declaraţiei privind obligaţiile de plată a contribuţiilor sociale, impozitului pe venit şi evidenţa nominală a persoanelor asigurate”;

b) declarațiile nominale ori individuale de asigurare în sistemul public de pensii, prevăzute la art.7 alin.(1) și art.11 alin.(1) din Legea nr.263/2010 privind sistemul unitar de pensii publice, cu modificările și completările ulterioare.”

Autori: membrii comisiei 

	
Reformularea textului, astfel încât acesta să se aplice și în cazul societăților civile profesionale, nu doar al cabinetelor individuale, situația fiind similară -  reglementarea nu specifică că activitatea desfășurată de asistentul social în cadrul acestor forme de organizare a profesiei este asimilată vechimii în muncă.
Reformulare ca urmare a observațiilor formulate prin Punctul de vedere al Guvernului, potrivit cărora: ”Cu privire la soluțiile propuse, apreciem că trebuie reanalizată și reformulată soluția propusă la lit.a) a alin.(41), nefiind clar despre ce ”an de referință” este vorba și dacă veniturile nete despre care se face vorbire în text se raportează la întregul an sau este vorba despre venituri lunare.”

Stabilirea modalităţii prin care se face dovada îndeplinirii condiţiilor de natură financiară prevăzute la alin.(41).

